Diari Oficial de la Generalitat Valenciana


Sumari del DOGV 9488, del 13-12-2022 (2022/11373)

RESOLUCIÓ de 23 de novembre de 2022, del vicepresident executiu de l' Agència Valenciana de la Innovació, per la qual es deleguen determinades atribucions en la persona titular de la Secretaria General Tècnica de l'Agència Valenciana de la Innovació.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9488

Data del DOGV
:   13-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11550


Data del document
:   23-11-2022

Organisme emissor
:   Agència Valenciana de la Innovació

Tipus de document
:   Resolució

Anàlisi jurídica

RESOLUCIÓ de 23 de novembre de 2022, del vicepresident executiu de l' Agència Valenciana de la Innovació, per la qual es deleguen determinades atribucions en la persona titular de la Secretaria General Tècnica de l'Agència Valenciana de la Innovació. [2022/11327]  
L'Agència Valenciana de la Innovació (d'ara endavant AVI) va ser creada per Llei 1/2017, d'1 de febrer, de la Generalitat, i en els articles del 7 al 15 s'estableix l'estructura i funcions dels òrgans directius d'aquesta i en l'article 14 s'especifiquen les funcions de la Vicepresidència Executiva de l'AVI.  
Així mateix, el Decret 106/2017, de 28 de juliol, del Consell, pel qual s'aprova el Reglament d'organització i funcionament de l'Agència Valenciana de la Innovació, modificat pel Decret 190/2020, de 20 de novembre, del Consell, atribueix en l'article 16 una altra sèrie de funcions a aquesta Vicepresidència Executiva.  
Dels dos textos legals resulta una assignació d'atribucions a la Vicepresidència Executiva de l'AVI, a més a més, de les que li delegue la persona titular de la presidència o li atribuïsca el Consell de Direcció.  
Amb la finalitat de dotar de major agilitat en la gestió dels assumptes la competència dels quals té assignada com a pròpia la Vicepresidència Executiva d'aquesta agència, es considera oportú, d'acord amb el principi d'eficàcia que regeix l'actuació de les administracions públiques, delegar determinades atribucions en la persona titular de la Secretaria General Tècnica de l'AVI.  
En virtut d'això, i de conformitat amb el que es disposa en l'article 9 de la Llei 40/2015, d'1 d'octubre, de règim jurídic del sector públic, així com en els articles 14 i 15 de la Llei 1/2017, d'1 de febrer, de la Generalitat, resolc:  
  
Primer. Atribucions delegades  
Delegar en la persona titular de la Secretaria General Tècnica de l'AVI les atribucions següents:  
a) En matèria de contractació administrativa i de dret privat:  
Les facultats pròpies de la contractació de dret privat, així com per a la contractació administrativa, les relatives a contractes menors, contractes d'adquisició centralitzada, i aquells expedients que es tramiten pel procediment previst en l'article 159 de la Llei 9/2017, de 8 de novembre, de contractes del sector públic.  
Per a l'exercici d'aquestes facultats, es delega, així mateix: la retenció de crèdit, autorització i disposició de despeses, el reconeixement d'obligacions, la proposta i ordenació dels pagaments, inclosos els reajustaments d'anualitats que hagen de ser aprovats.  
a) En matèria d'ajudes, subvencions i beques:  
- El reconeixement d'obligacions, la proposta i ordenació dels pagaments, inclosos els reajustaments d'anualitats que hagen de ser aprovats.  
b) En matèria de personal:  
L'autorització i disposició de despeses, el reconeixement d'obligacions, la proposta i ordenació dels pagaments.  
c) La iniciació i resolució dels procediments de responsabilitat patrimonial de l'Administració, d'acord amb el que disposa l'article 92 de la Llei 39/2015, d'1 d'octubre, del procediment administratiu comú de les administracions públiques que corresponguen a l'àmbit competencial d'aquesta entitat, així com l'autorització i disposició de despeses, el reconeixement d'obligacions, la proposta i ordenació dels pagaments en aquest tipus de procediments.  
d) L'aprovació de les resolucions corresponents a les diferents fases del procediment de gestió d'ingressos.  
e) La devolució d'avals i altres garanties.  
f) La signatura de qualsevol document comptable, pressupostari o extrapressupostari.  
  
Segon. Revocació i avocació  
La present delegació podrà ser revocada en qualsevol moment per l'òrgan delegant, de conformitat amb el que s'estableix en l'article 9.6 de la Llei 40/2015, d'1 d'octubre, de règim jurídic del sector públic.  
  
La delegació de competències efectuada en virtut de la present resolució s'entén sense perjudici que, en qualsevol moment la persona titular de la Vicepresidència Executiva de l'AVI puga sol·licitar el coneixement i resolució de qualsevol assumpte o expedient en els termes i amb els requisits establits en l'article 10 de la Llei 40 /2015, d'1 d'octubre, de règim jurídic del sector públic.  
  
Tercer. Recursos contra els actes delegats  
Les resolucions que es dicten en virtut de la delegació conferida per aquesta resolució esgotaran la via administrativa, de conformitat amb el que s'estableix en l'article 14.2 de la Llei 1/2017, d'1 de febrer, de la Generalitat, per la qual es crea l'AVI, en relació amb els articles 9.4 de la Llei 40/2015, d'1 d'octubre, de règim jurídic del sector públic, i 114.1.g de la Llei 39/2015, d'1 d'octubre, del procediment administratiu comú de les administracions públiques.  
  
Quart. Suplència  
En cas de vacant, absència o malaltia de la persona titular de l'òrgan delegat, la suplència per a l'exercici d'aquestes atribucions delegades correspondrà a la persona titular de la Secretaria General de l'AVI, de conformitat amb el que disposa l'article 13 de la Llei 40/2015, d'1 d'octubre, de règim jurídic del sector públic.  
  
Cinqué. Constància expressa de la delegació i prohibició de la subdelegació  
En tots aquells supòsits en els quals es faça ús de la present delegació, haurà de fer-se constar expressament en la resolució o acte que s'adopte, i es consideraran dictades per l'òrgan delegant, sense que, en cap cas, pertoque la delegació de competències delegades.  
  
Sisé. Revocació de delegació anterior  
Queda revocada la delegació efectuada mitjançant Resolució de 24 de novembre de 2020, del vicepresident executiu de l'Agència Valenciana de la Innovació, per la qual es deleguen determinades atribucions en la persona titular de la secretària general de l'Agència Valenciana de la Innovació (DOGV Num. 8960/25.11/2020)  
  
Seté. Entrada en vigor  
La present resolució farà efecte des del mateix dia de la publicació en el Diari Oficial de la Generalitat Valenciana.  
  
València, 23 de novembre de 2022.- El vicepresident executiu de l'Agència Valenciana de la Innovació: Andrés García Reche.